text: Kolding Politi skifter domicil
  16 januar 2012 kl. 14.33
  Lovens lange arm i Kolding flytter snart til nye lokaler.
  Håndværkere er ved at gøre kontorbygninger på Birkemose Alle ved Pyramiden i Kolding klar til brug for politiet. 
  Flytningen har været planlagt i lang tid, men ifølge politiet er den endelige underskrift endnu ikke sat på lejekontrakten. Politiet forventer dog at kunne flytte i nær fremtid, fortæller Ulla Kaspersen, kommunikationschef i Sydøstjyllands Politi, til TV SYD.
  